kardosdrur/scandi-wiki huggingface dataset:
Wörth (Landkreis Erding)

Wörth er en kommune i Landkreis Erding i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Hörlkofen.

Geografi 
Wörth ligger i Region München i dalen til floden Sempt mellem Erding og Markt Schwaben (cirka 8 km fra begge) og 22 km vest for Dorfen, 21 km syd for Flughafen München, 23 km nord for Ebersberg og omkring 33 km fra delstatshovedstaden München. I landsbyen Sankt Koloman er der station på S-Bahn Münchens net. I landsbyen Hörlkofen ligger også en banegård; denne er på München–Mühldorf-banen.

Ud over hovedbyen Wörth, er der følgende landsbyer og bebyggelser: Hörlkofen, Wifling, Hofsingelding, Kirchötting, Niederwörth, Breitötting, Sonnendorf, Willgruber, Oberau, Teufstetten og Berg.
Flughafen München Franz Josef Strauß

Flughafen München Franz Josef Strauß eller Flughafen München (IATA: MUC, ICAO: EDDM) er en lufthavn 28 km. nord for München, som blev åbnet 17. maj 1992, efter at den gamle Flughafen München-Riem var blevet for lille.

Den har årligt 	omkring 35 millioner passagerer, og omkring 250.000 ton fragt ved 438.220 starter og landinger (Juli 2007-Juni 2008).

Lufthavnen er en af Lufthansa og Star Alliance vigtigste baser og derfor af stor international betydning. Efter Flughafen Frankfurt Main er det den næst største lufthavn i Tyskland, og den syvende største i Europa.

Den er opkaldt efter den tidligere bayerske statsminister, Franz Josef Strauß (CSU).

Terminaler 
Der er to terminaler på flyvepladsen terminal 1 og terminal 2.

Terminal 1 
Terminal 1 huser stort set alle ikke-Star Alliance selskaber og har 60 opstillingspladser, 19 flybroer og 14 ombordstigningsstationer. Afgangshallerne er nummereret A-F (F er nærmest teminal 2, og er et sikkerhedsområde for Israel flyvninger). Terminal 1 ble åbnet 17. maj 1992 og har en kapacitet på 20 millioner passagerer/år.

68 flyselskaber bruger Terminal 1.

Eksterne henvisninger 

 Flughafen München 

Mynchen Franz Josef Strauss, Flughafen
Mynchen Franz Josef Strauss
Transport i München
Etableret i 1992
Frekvens (flertydig)

Frekvens henviser til forskellige artikler:

 Frekvens – er et mål for hvor hurtigt regelmæssige gentagelser af et givet fænomen forekommer
 Frekvensbånd – er et større frekvensinterval, som indeholder en eller flere radiokanaler
 Frekvensmodulation – FM, frekvens holdes konstant
 Frekvensomformer – en AC-til-AC-konverter
 Frekvensspring – er en metode inden for radiokommunikation hvor sendefrekvensen ændres efter et kendt mønster
 Frekvensstandard – et elektrisk signal med en præcis frekvens
 Frekvenssyntese – et faselåst kredsløb
 Den yderste frekvens - film

Se også 
 Egenfrekvens – er den frekvens som ting vil vibrere med når de bliver påvirket af slag, vind, jordrystelser og anden fysisk indflydelse
Landkreis Erlangen-Höchstadt

Landkreis Erlangen-Höchstadt ligger i den nordlige del af det bayerske Regierungsbezirk Mittelfranken i det sydlige Tyskland.

Geografi 
Landkreisens område består hovedsageligt af det  Mittelfrankiske Bækken med udstrakte fyrreskove. I den østlige del af området løber floden Regnitz og Main-Donau-Kanalen i retning nord-syd. I nord løber Aisch, der er en biflod til Regnitz fra vest mod øst; her er et englandskab, hvor der er fiskeopdræt. Mod øst i kreisen stiger landskabet op mod alpeforlandet.

Nabolandkreise 
Nabolandkreise til Landkreis Erlangen-Höchstadt er mod nordLandkreis Bamberg og Landkreis Forchheim, mod øst Landkreis Nürnberger Land, mod syd den  kreisfri by Nürnberg og  Landkreis Fürth og mod vest  Landkreis Neustadt an der Aisch-Bad Windsheim. Den kreisfri by Erlangen rager fra syd ind i kreisområdet, der går rundt om en stor del af byen.

Byer og kommuner 
 
Kreisen havde   indbyggere pr.    

Verwaltungsgemeinschafte
 Aurachtal med kommunerne Aurachtal og Oberreichenbach
 Heßdorf med kommunerne Großenseebach og Heßdorf
 Höchstadt an der Aisch med kommunerneGremsdorf, Lonnerstadt (Markt), Mühlhausen (Markt) og Vestenbergsgreuth (Markt) Administrationen ligger i Höchstadt an der Aisch, selv om den ikke er en del af samarbejdet.
 Uttenreuthmed kommunerneBuckenhof, Marloffstein, Spardorf og Uttenreuth

Ubeboede kommunefri områder (102,72 km²)
 Birkach (3,25)
 Buckenhofer Forst (8,76)
 Dormitzer Forst (10,18)
 Erlenstegener Forst (11,78)
 Forst Tennenlohe (10,81)
 Geschaidt (8,49)
 Kalchreuther Forst (6,11)
 Kraftshofer Forst (12,17)
 Mark (20,98)
 Neunhofer Forst (10,18)

Kilder og henvisninger
Microsoft Windows 3.1x

Windows 3.1 fra Microsoft var en 16-bits grafisk brugerflade (shell) til intel-kompatible PC'er, der kørte på det nu udgåede 16-bits styresystem DOS (Disk Operativ System). Det var således ikke tale om et egentligt selvstændigt styresystem.

Windows 3.1 udkom den 6. april 1992 og solgte over tre millioner kopier (inklusive opgraderinger fra Windows 3.0) i de to første måneder på markedet.

Windows for Workgroups 
Windows for Workgroups var en udvidelse der tillod brugere at dele deres ressourcer, samt at efterspørge andres uden en central godkendelsesserver. Den brugte SMB protokollen over NetBIOS.

Windows for Workgroups 3.1 
Windows for Workgroups 3.1 var en mere professionel version af Windows 3.1 der understøttede netværk og printerdeling. Den indeholdt desuden også en del fejlrettelser.

Windows for Workgroups 3.11 
Windows for Workgroups 3.11 var den opdaterede version, og udkom 8. november 1993.

Referencer 

3.1x
Microsoft styresystemer
Ikaros

Ikaros () er en sagnfigur i den græske mytologi.
Ifølge sagnet havde Ikaros' far, Daidalos eller Daedalus, bygget labyrinten til Minotauros. For at undgå at Daidalos afslørede labyrintens hemmelighed holdt kongen Minos Daidalos og Ikaros fanget på Kreta i Grækenland. Der var ikke mulighed for at flygte fra øen, for Minos undersøgte hver eneste båd, der afgik. Derfor fandt Daidalos på at flyve fra øen; han bandt fjer sammen med voks og tråd til et sæt vinger til dem hver, så de kunne flygte. 

Daidalos havde advaret sønnen mod både at flyve for højt eller for lavt. Ikaros fløj alligevel for højt, og solen smeltede vokset mellem fjerene, så han styrtede i havet og døde. Daidalos var meget ulykkelig over sin søns død, men det lykkedes ham at flyve sikkert til en anden ø, Sicilien (Italien).

Et krater på Månen er opkaldt efter Ikaros.

Billedgalleri

Eksterne henvisninger 

 

Personer i græsk mytologi
Svinemælde

 
Svinemælde (Atriplex patula), også skrevet Svine-Mælde, er en 20-70 cm høj urt, der vokser på dyrket jord og omkring bebyggelse.

Beskrivelse 
Svinemælde er en énårig, urteagtig plante med en opret og busket vækst. Stænglerne er stive og furede, og de føles glatte, selv om de er beklædt med fine hår. Bladene sidder spredt, de er tykke og lidt sukkulentagtige, og de har en meget variabel form – lige fra smalt ægformede til lancetformede. Bladranden er tandet eller bugtet, og begge bladsider er grågrønne.

Blomstringen sker i juli-september, hvor de små, uanselige og reducerede blomster sidder samlet i små stande fra bladhjørner og skudspidser. Blomsterne er 5-tallige og enten rent hanlige eller rent hunlige. Frugterne er flade nødder, som spirer endda meget villigt.

Rodnettet består af en kraftig pælerod med forholdsvis spinkle siderødder.

Højde x bredde og årlig tilvækst: 0,60 x 0,40 m (60 x 40 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Arten har et meget stort udbredelsesområde i Mellemøsten, Asien og Europa, men desuden er den naturaliseret i Nordamerika og Australien. Da den er ledsager til korndyrkning, er det svært at afgøre, hvor den egentlig er hjemmehørende, men meget tyder på, at den kan have sit hjemsted på solåbne, tørre voksesteder som f.eks. stepper, strandbredder og ruderater. Den er almindelig i det østlige Danmark.

På den stenede strand, Eastney Beach, nær Portsmouth findes arten i et plantesamfund, som formentlig ligner artens oprindelige tilhørssted. Her deler den voksested med bl.a. agersnerle, agertidsel, bede, draphavre, hyrdetaske, alm. rajgræs, alm. røllike, slangehoved, strandkål, alm. svinemælk, alm. torskemund, bitter bakkestjerne, canadisk bakkestjerne, fløjlsgræs, følfod, gråbynke, harekløver, hvid snerre, hvid stenkløver, nikkende limurt, rød arve, rød svingel, rødknæ, sandstar, strandhornskulpe, vejpileurt og vild gulerod

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Ukrudtsplanter
Nytte saltplanter
SUSE

SUSE er en Linux-distribution. SUSE ejes i dag af firmaet Novell. Navnet SuSE var oprindeligt en forkortelse for System- und Software Entwicklung. Distributionen produceres i Tyskland og findes i flere varianter bl.a. Personal, Professional og Server. Suse Linux Enterprise brugte KDE som standard skrivebordsmiljø til og med version 10.0, fra og med version 10.1 begyndte den at bruge GNOME. Til opsætning og konfiguration benyttes værktøjet YaST (Yet another Setup Tool), et værktøj der letter opsætningen, der ellers kan være en smule kompliceret for den almindelige bruger af Linux.

Novell har oprettet openSUSE til udvikling, vedligeholdelse og test af kommende versioner. Her kan man finde de nyeste Betaversioner, og selv bidrage til udviklingen af den næste version.



Versioner 
Den senste version af openSUSE Linux er 11.4. Pakken kan hentes gratis fra Novells hjemmeside, eller købes i en boks hvor der medfølger installationsmedier, trykt dokumentation, 90 dages installationssupport og en masse andre fordele.

SUSE Linux 11.1 kan downloades i to versioner. En ren open source version, og en der inkluderer propritære programmer som Acrobat Reader, Macromedia Flash player, RealPlayer mv.

Fra og med version 10.2 skiftede SUSE navn til openSUSE for ikke at skabe navneforvirring med den kommercielle SUSE Linux Enterprise Desktop (SLED). Dette skete 7. december 2006.

Suse Linux Enterprise Desktop 
Suse Linux Enterprise Desktop (SLED) er en Linux distribution udviklet af Novell for erhvervsmarkedet. Den nuværende version, SLED 10 (Suse Linux Enterprise Desktop), er en videreudvikling af SLED 9. Den bruger mange pakker fra Suse, deriblandt YAST for at hente og installere programmer.

Den nuværende udgave kommer med GNOME 2.6, KDE 3.3, Mozilla Firefox 1.0, Novell Evolution 2.0 og mange andre open source programmer, såvel som kommercielle programmer såsom Adobe PDF læser og RealPlayer.

Suse Linux Enterprise Server 
Suse Linux Enterprise Server (SLES) er en versionen af den populær linux styre system Suse, den henvender sig til erhvervs markedet og er blevet skabt for brug på server. Nye versioner af styresystemet kommer hver 18-24ende måned. Nye programmer for systemet bliver testet nøje og kun de mest stabile programmer når ind i SLES.

Sles version 9 udkom i august 2004 og er understøttet af hardware producenter IBM, HP, Sun Microsystems, Dell, SGI og Fujitsu Siemens Computers.

Eksterne henvisninger 
 SUSE Linux' officielle websted.
 SLED
 SLES
 Skærmbilleder af SUSE 10.1 

Linuxdistributioner
Novell
Læbe-ganespalte

Læbe-ganespalte er en fællesbetegnelse for forskellige kombinationer af spalter i læben, gummen og ganen. Der er tale om en medfødt misdannelse, hvor strukturerne i læben og/eller ganen ikke vokser sammen som normalt i 6.-9. graviditetsuge.

Spaltetyper 
Læbe-ganespalte kan opdeles i tre overordnede grupper:
 Læbespalte – hvor gumme og gane ikke er involveret
 Læbe-gumme-ganespalte – hvor læbe, gumme og evt. gane er involveret og
 Ganespalte eller submucøs (’skjult’) ganespalte – hvor hverken læbe eller gumme er involveret

Læbespalte blev tidligere kaldt ’hareskår’. Det er en gammel betegnelse, der, af de fleste der har lidelsen, opfattes som meget nedsættende.

Hyppighed 
I Danmark fødes ca. 140 børn årligt med læbe-ganespalte. Det er godt 2 ud af 1000 fødsler, altså ca. 2 promille.

Miljø og arv 
Undersøgelser har vist at både arv og miljø har betydning for risikoen for at få læbe-ganespalte, og det ser ud til, at de genetiske faktorer har større betydning end de miljømæssige, selvom der ikke er noget klart nedarvningsmønster og selvom intet tyder på, at der kun findes ét gen, der disponerer for læbe-ganespalte.

Det er derfor svært at sige noget præcist om risikoen for at få læbe-ganespalte, men befolkningsundersøgelser har vist, at hvis man selv har læbe-ganespalte eller allerede har et barn med læbe-ganespalte er risikoen for at det næste barn får en lignende spalte ca. 3 procent. Og hvis man selv har en søskende med læbe-ganespalte, er risikoen for at føde et barn med en lignende spalte ca. 1 procent. Dette skal ses i forhold til den generelle risiko på godt 2 promille.

Den eneste miljømæssige faktor, som studier med sikkerhed har vist giver forøget risiko for læbe-ganespalte, er tobaksrygning under graviditeten. Det ser ud som om at risikoen forøges ca. 50% til omkring 3 promille.

Der forskes i øjeblikket i, om folinsyre kan reducere risikoen for læbe-ganespalte.

Behandling 

Når et barn med læbe-ganespalte fødes i Danmark starter behandlingsforløbet med, at familien kontaktes af en specialsygeplejerske indenfor de første 24 timer efter fødslen.

Behandlingen er langvarig og kompliceret, og omfatter:
 
 Specialssygeplejersker/-sundhedsplejersker
 Regelmæssige undersøgelser på læbe-ganespalte centrene i Hellerup eller Århus
 Kirurgisk behandling
 Talepædagogisk undervisning
 Regelmæssig kontrol hos øre-næse-halslæge
 Tandreguleringsbehandling
 Tandprotetisk behandling

Behandlingstilbuddet i Danmark er livsvarigt og gratis.

Behandlingsforløb 
Behandlingen af personer med læbeganespalte planlægges altid meget individuelt, men overordnet ser behandlingsforløbene for de forskellige spaltetyper således ud:

Læbespalte:

Læbe-gumme-ganespalte:

Ganespalte og submukøs ganespalte:

Eksterne henvisninger 

 Læbe-Ganespalte Centret i Hellerup 
 Syddansk Universitet – Center for Forebyggelse af Medfødte Lidelser 
 Læbe-ganespalte, redigeret af Pia Hvidsteen Munk. .

Medfødte misdannelser, deformiteter og kromosomafvigelser
Synopsis

Synopse eller synopsis (fra græsk συν, syn, "sammen" og οψις, opsis, "se") er en sammenfatning, oversigt eller kortform af noget længere. Det kan også være et oplæg til en større opgave med disposition og emneafgrænsning. Synopsis bruges ofte med samme betydning som et abstrakt af en film, bog eller uddannelsesopgave.

Uddannelse
Synopsis bruges hyppigt på uddannelsesinstitutioner som en betegnelse for en eksamensform, der blev indført i 2005. Meningen er i det lange løb, at den skal overtage den gamle eksamensform. Til en synopsis-eksamen trækkes et emne. Herefter er der en afgrænset periode, f.eks. tre uger, til at skrive en synopsis, som skal indeholde: Begrundelse for valg af emne, kildehenvisninger, disposition og litteraturliste. På de gymnasiale uddannelser til en , skal en synopsis være på 3-5 sider, eksklusiv forside, litteraturliste og eventuelle figurer og tabeller.

På flere uddannelser forekommer 24-timers og 48-timers synopsis-eksamener, hvori man har enten 24 eller 48 timer til at lave sin synopsis og derefter fremlægge. En synopsis kan have forskellige form afhængig af uddannelsesinstitution og kan ligeledes fungere som en udvidet disposition for en mundtlig eksamen.

Bibel
I Bibelen taler man om de synoptiske evangelier, der er de tre første evangelier (Matthæus, Markus og Lukas) i tre parallelle spalter, så overensstemmende handling står ved siden af hinanden.

Kilder og henvisninger

Litteratur
Film
Alexandria (Minnesota)

Alexandria er en amerikansk by og administrativt centrum i det amerikanske county Douglas County, i staten Minnesota. I 2000 havde byen et indbyggertal på .

Ekstern henvisning 
 Alexandrias hjemmeside 

Byer i Minnesota
Walker (Minnesota)

Walker er en amerikansk by og administrativt centrum i det amerikanske county Cass County, i staten Minnesota. I 2000 havde byen et indbyggertal på .

Ekstern henvisning 
 Walkers hjemmeside (engelsk)

Byer i Minnesota
Le Center

Le Center er en amerikansk by og administrativt centrum for det amerikanske county Le Sueur County, i staten Minnesota. I 2000 havde byen et indbyggertal på .

Byer i Minnesota
Chaska

Chaska er en amerikansk by og administrativt centrum i det amerikanske county Carver County, i staten Minnesota. I 2005 havde byen et indbyggertal på .

Ekstern henvisning 
 Chaskas hjemmeside  

Byer i Minnesota
Pipestone

Pipestone er en amerikansk by og administrativt centrum for det amerikanske county Pipestone County, i staten Minnesota. I 2000 havde byen et indbyggertal på .

Ekstern henvisning 
Pipestones hjemmeside 

Byer i Minnesota
Red Wing

Red Wing er en amerikansk by og administrativt centrum i det amerikanske county Goodhue County, i staten Minnesota. I 2000 havde byen et indbyggertal på .

Ekstern henvisning 
Red Wings hjemmeside 

Byer i Minnesota
Ormø

Ormø er en lille ubeboet ø i Holsteinborg Nor mellem Glænø og Sjælland, ca. 10 km sydøst for Skælskør.

Øen er karakteriseret ved sin store koloni af skarv og de deraf mange udgåede træer.

Øer i Danmark
Slagelse Kommunes geografi
Kemmerer

Kemmerer er en amerikansk by og administrativt centrum for det amerikanske county Lincoln County i staten Wyoming. I 2000 havde byen et indbyggertal på .

Ekstern henvisning 
Kemmerers hjemmeside 

Byer i Wyoming
Ferdinand 6. af Spanien

Ferdinand 6. (23. september 1713 – 10. august 1759) var konge af Spanien fra 1746 til 1759.

Liv 
Ferdinand var kong Filip 5. af Spaniens yngre søn. Hans storbror Ludvig 1. var konge i syv måneder i 1724, men døde af kopper.

Ferdinand blev gift med Barbara af Portugal, men de fik ingen børn. Ved hans død gik tronen til hans halvbroder Karl, konge af Napoli og Sicilien.

Regenter af Spanien
Katolske monarker
Fyrster af Asturien
Santa Ana (Californien)

Santa Ana er en amerikansk by og administrativt centrum i det amerikanske county Orange County, i staten Californien. Byen har  indbyggere.

Referencer

Ekstern henvisning 

 Santa Anas hjemmeside 

Byer i Californien
Forstæder til Los Angeles
Baiersdorf

Baiersdorf er en by i Landkreis Erlangen-Höchstadt i Regierungsbezirk Mittelfranken i den tyske delstat Bayern

Geografi 
Hovedparten af byen Baiersdorf på en teresse 500 meter fra floden Regnitz, otte km nord for Erlangen og otte km syd for Forchheim, halvejs mellem Nürnberg og Bamberg.

Inddeling 
Der er bydelene Baiersdorf, Hagenau, Igelsdorf ,Wellerstadt og den nye In der Hut.

Nabokommuner er (med uret fra nord):

Forchheim, Poxdorf, Langensendelbach, Bubenreuth, Möhrendorf, Hausen

 21. Juli 2007 blev Baiersdorf oversvømmet efter et usædvanlig stærkt regnvejr, og 1000 stod under vand, og motorvejen Bundesautobahn 73 måtte spærres for trafik. De samlede skader var på omkring 100 millioner Euro.

Eksterne henvisninger 

 Den jødiske kirkegård Baiersdorf 
 Om uvejret i 2007
Eureka (Californien)

Eureka er en amerikansk by og administrativt centrum i det amerikanske county Humboldt County, i staten Californien. I 2006 havde byen et indbyggertal på .

Ekstern henvisning 
 Eurekas hjemmeside  

Byer i Californien
Herzogenaurach

Herzogenaurach er en by i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den ligger ved floden Aurach. Herzogenaurauch er hjemsted for to af verdens største virksomheder inden for sportartikler: Adidas og Puma.

Geografi 
Herzogenaurach ligger vest for Erlangen og Nürnberg i Metropolregion Nürnberg.

Nabokommuner er (med uret fra nord):
Weisendorf, Großenseebach, Heßdorf, Erlangen, Obermichelbach, Tuchenbach, Puschendorf, Emskirchen, Aurachtal.

Inddeling 
Herzogenaurach er inddelt i 12 bydele og landsbyer:

Eksterne henvisninger
Obrenović

Slægten Obrenović (serbisk: Обреновићи) var prinser og konger af Serbien når tronen ikke var besat af deres rivaler, slægten Karadjordjević.

 Miloš Obrenović (prins af Serbien 1815-39, 1858-60)
 Milan Obrenović (prins af Serbien 1839)
 Mihailo Obrenović (prins af Serbien 1839-42, 1860-68, myrdet)
 Milan Obrenović (prins af Serbien 1868-82, konge 1882-89, abdicerede)
 Alexander 1. af Serbien (konge af Serbien 1889-1903, myrdet)

Fyrstehuse
 
Kongelige fra Serbien
Miss Universe 1952

Miss Universe 1952 var den første årlige Miss Universe konkurrence. Den blev afholdt 28. juni i Californien, USA. 30 deltagere fra 28 lande konkurrerede om, at blive den første Miss Universe. Vinderen blev den 17-årige Miss Finland, Armi Kuusela, som blev kronet af skuespilleren Piper Laurie.

Resultat 
 Miss Universe 1952: , Armi Kuusela
 Andenplads:  Hawaii, Elza Kananionapua Edsman
 Tredjeplads:  Grækenland, Ntaizy Mavraki
 fjerdeplads:  Hongkong, Judy Dan
 femteplads: , Renate Hoy
 Øvrige Semifinalister:
  Mexico, Olga Llorens Pérez-Castillo
  Sydafrika, Catherine Edwina Higgins
 , Anne Marie Thistler
 , Gladys Rubio Fajardo
 , Jackie Loughery

1952
Californien
Sofamania

Sofamania var et dansk undergrunds-rockorkester med Jacob Haugaard som forsanger, der var aktivt i 70'erne og udgav to LP'er.

Sofamania spillede rock og folkemusik med politiske og sociale budskaber og havde desuden et særpræget show. Bandet blev af nogle også betegnet som en parodi på punk.

De mest kendte numre fra bandet er "Mit hjem det har intet WC" og "Brøndbyøster".

Sofamania har spillet i hele Danmark, bl.a. på Roskilde Festivalens store scene i 1980, samt i Norge og i Sverige.

Diskografi 
 Århus by Night (1977)
 Sofamania (1979)

Noter

Musikgrupper fra Danmark
Rockgrupper fra Danmark
Har spillet på Roskilde Festival
Musikgrupper fra 1977
Škoda Pick-up

Škoda Pick-up kan henvise til to forskellige bilmodeller:
1. generation produceret mellem 1992 og 1995, baseret på Škoda Favorit
2. generation produceret mellem 1995 og 2001, baseret på Škoda Felicia
Makedonsk

Makedonsk kan henvise til flere emner:

Makedonsk (sprog) – et sydslavisk sprog
Makedonien – et land på Balkan; det tilhørende tillægsord er makedonsk
Makedonien i oldtiden – et land på Alexander den Stores tid; det tilhørende tillægsord er makedonsk
 Makedonien (græsk region) – en region i Grækenland; det tilhørende tillægsord er makedonsk
Vai viegli būt jaunam?

Vai viegli būt jaunam? (, ) er en lettisk dokumentarfilm fra 1987 instrueret af Juris Podnieks. Den anses for at være blandt de mest kontroversielle film fra sin tid. Det var en af de fem vindere på 1987 International Documentary Association uddelingen.

Film taler om livet blandt unge mennesker der er ved at omkomme pga. Sovjetregimet og samfundet som helhed – deres konflikter med forældre og samfund, forfængeligheden blandt lærere og autoriteter, frygten for at der ikke er nogen mening med livet. Ligeledes diskuteres fremtiden for børnene efter Tjernobylulykken og forholdene for religiøse i Sovjetunionen og unge mennesker der er blevet tvunget til at kæmpe i krigen i Afghanistan. 

Filmen fik meget opmærksomhed i Sovjetunionen. Den blev set af mindst 28 mio. i det første år. Rettighederne blev solgt til 85 lande, hvilket for Letland var et meget stort tal.

Eksterne henvisninger 
 

Film fra 1987
Film fra Letland
Dokumentarfilm
Film fra Sovjetunionen